Սուրբ Գիրքն ասում է. «Որովհետեւ մէկ Աստուած կայ, եւ մէկ միջնորդ Աստուծոյ եւ մարդկանց մէջ Քրիստոս Յիսուս մարդը» (1 Տիմ. 2:5): Բողոքականները ավանդաբար հերքում են կույս Մարիամի և մյուս սրբերի միջնորդությունը փրկության գործում: Պնդում են նաև, որ եկեղեցական կառույցը (նվիրապետությունը) նույնպես չի կարող միջնորդ լինել Աստծո և մարդկանց միջև: Բոլոր հավատացյալները միասին ներկայացնում են «համընդհանուր հոգևորականությունը» և Աստծո առաջ ունեն միևնույն իրավունքներն ու միևնույն դիրքը: